stanford-oval/wikipedia huggingface dataset:
อำเภอสวรรคโลก
ประวัติศาสตร์ > อำเภอในจังหวัดสุโขทัย

วันที่ 18 พฤศจิกายน พ.ศ. 2484 ตั้งตำบลกลางดง แยกออกจากตำบลทุ่งเสลี่ยม
วันที่ 10 มิถุนายน พ.ศ. 2490 ตั้งตำบลนาทุ่งและตำบลวังพิณพาทย์ แยกออกจากตำบลวังไม้ขอน ตั้งตำบลท่าทองและตำบลคลองกระจง แยกออกจากตำบลเมืองบางยม ตั้งตำบลกลางดง แยกออกจากตำบลทุ่งเสลี่ยม
วันที่ 28 พฤศจิกายน พ.ศ. 2499 จัดตั้งสุขาภิบาลคลองมะพลับ ในท้องที่บางส่วนของตำบลนครเดิฐ
วันที่ 4 มิถุนายน พ.ศ. 2500 แยกพื้นที่ตำบลทุ่งเสลี่ยม ตำบลกลางดง จากอำเภอสวรรคโลก ไปจัดตั้งเป็น กิ่งอำเภอทุ่งเสลี่ยม และกำหนดให้ขึ้นการปกครองกับอำเภอสวรรคโลก
วันที่ 24 กันยายน พ.ศ. 2500 ตั้งตำบลศรีนครแยกออกจากตำบลนครเดิฐ ตั้งตำบลไทยชนะศึก แยกออกจากตำบลเมืองบางขลังและตำบลทุ่งเสลี่ยม
วันที่ 10 มกราคม พ.ศ. 2502 ยกฐานะจากกิ่งอำเภอทุ่งเสลี่ยม อำเภอสวรรคโลก เป็น อำเภอทุ่งเสลี่ยม
วันที่ 10 มกราคม พ.ศ. 2504 เปลี่ยนแปลงชื่อสุขาภิบาลคลองมะพลับ อำเภอสวรรคโลก เป็นสุขาภิบาลศรีนคร
วันที่ 18 ธันวาคม พ.ศ. 2513 จัดตั้งนิคมสหกรณ์ ในท้องที่อำเภอสวรรคโลก
วันที่ 28 กันยายน พ.ศ. 2514 ตั้งตำบลคลองยางแยกออกจากตำบลในเมือง
วันที่ 20 มกราคม พ.ศ. 2519 แยกพื้นที่ตำบลศรีนคร และตำบลนครเดิฐ จากอำเภอสวรรคโลก ไปตั้งเป็น กิ่งอำเภอศรีนคร และกำหนดให้ขึ้นการปกครองกับอำเภอสวรรคโลก
วันที่ 7 พฤศจิกายน พ.ศ. 2521 ตั้งตำบลคลองมะพลับ แยกออกจากตำบลศรีนคร ตั้งตำบลน้ำขุม แยกออกจากตำบลนครเดิฐ ตั้งตำบลหนองกลับ แยกออกจากตำบลเมืองบางขลัง
วันที่ 16 กรกฎาคม พ.ศ. 2523 เปลี่ยนแปลงเขตเทศบาลเมืองสวรรคโลก ให้ครอบคลุมพื้นที่ตำบลเมืองสวรรคโลกทั้งตำบล เพื่อความเหมาะสมในการบริหารกิจการและการทะนุบำรุงท้องถิ่น
วันที่ 13 กรกฎาคม พ.ศ. 2524 ยกฐานะจากกิ่งอำเภอศรีนคร อำเภอสวรรคโลก เป็น อำเภอศรีนคร
วันที่ 1 กรกฎาคม พ.ศ. 2547 ยุบสภาตำบลวังพิณพาทย์ รวมกับองค์การบริหารส่วนตำบลวังไม้ขอน
ภูมิศาสตร์

อำเภอสวรรคโลกตั้งอยู่บริเวณพื้นที่ตอนกลางของจังหวัดสุโขทัย ซึ่งมีลักษณะเป็นที่ราบ มีแม่น้ำยมไหลผ่านจากเหนือลงใต้ โดยผ่านพื้นที่ ตำบลป่ากุมเกาะ ตำบลในเมือง ตำบลเมืองสวรรคโลก ตำบลวังพิณพาทย์ ตำบลวังไม้ขอน ตำบลย่านยาว ตำบลคลองกระจง ตำบลเมืองปากยม และตำบลท่าทอง
อำเภอสวรรคโลกมีอาณาเขตติดต่อกับอำเภอต่าง ๆ ดังนี้
ทิศเหนือ ติดต่อกับอำเภอศรีสัชนาลัย
ทิศตะวันออก ติดต่อกับอำเภอศรีนคร และอำเภอพิชัย (จังหวัดอุตรดิตถ์)
ทิศใต้ ติดต่อกับอำเภอพรหมพิราม (จังหวัดพิษณุโลก) และอำเภอศรีสำโรง
ทิศตะวันตก ติดต่อกับอำเภอทุ่งเสลี่ยม
การเมืองการปกครอง > การปกครองท้องที่

ท้องที่อำเภอสวรรคโลกประกอบด้วย 14 ตำบล 117 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| ลำดับ |  | ตำบล |  | sub-district |  | จำนวนหมู่บ้าน |  | จำนวนประชากร |
| 1. |  | เมืองสวรรคโลก |  | (Mueang Sawankhalok) |  | ยกเลิกระบบหมู่ |  | 14,540 |
| 2. |  | ในเมือง |  | (Nai Mueang) |  | 13 หมู่บ้าน |  | 8,134 |
| 3. |  | คลองกระจง |  | (Khlong Krachong) |  | 09 หมู่บ้าน |  | 4,556 |
| 4. |  | วังพิณพาทย์ |  | (Wang Phinphat) |  | 04 หมู่บ้าน |  | 836 |
| 5. |  | วังไม้ขอน |  | (Wang Mai Khon) |  | 04 หมู่บ้าน |  | 2,153 |
| 6. |  | ย่านยาว |  | (Yan Yao) |  | 12 หมู่บ้าน |  | 8,093 |
| 7. |  | นาทุ่ง |  | (Na Thung) |  | 08 หมู่บ้าน |  | 5,000 |
| 8. |  | คลองยาง |  | (Khlong Yao) |  | 12 หมู่บ้าน |  | 6,223 |
| 9. |  | เมืองบางยม |  | (Mueang Bang Yom) |  | 05 หมู่บ้าน |  | 2,507 |
| 10. |  | ท่าทอง |  | (Tha Thong) |  | 07 หมู่บ้าน |  | 3,383 |
| 11. |  | ปากน้ำ |  | (Pak Nam) |  | 12 หมู่บ้าน |  | 6,528 |
| 12. |  | ป่ากุมเกาะ |  | (Pa Kum Ko) |  | 14 หมู่บ้าน |  | 7,629 |
| 13. |  | เมืองบางขลัง |  | (Mueang Bang Khlang) |  | 09 หมู่บ้าน |  | 4,605 |
| 14. |  | หนองกลับ |  | (Nong Klap) |  | 08 หมู่บ้าน |  | 5,735 |
การเมืองการปกครอง > การปกครองส่วนท้องถิ่น

ท้องที่อำเภอสวรรคโลกประกอบด้วยองค์กรปกครองส่วนท้องถิ่น 13 แห่ง ได้แก่
| 0 | 1 | 2 | 3 |
| --- | --- | --- | --- |
| ลำดับที่ | องค์กรปกครองส่วนท้องถิ่น | ปกครองตำบล | จำนวนประชากร |
| 1 | เทศบาลเมืองสวรรคโลก | เมืองสวรรคโลก | 14,540 |
| 2 | เทศบาลตำบลในเมือง | ในเมือง | 8,134 |
| 3 | เทศบาลตำบลป่ากุมเกาะ | ป่ากุมเกาะ | 7,629 |
| 4 | เทศบาลตำบลคลองยาง | คลองยาง | 6,223 |
| 5 | เทศบาลตำบลเมืองบางขลัง | เมืองบางขลัง | 4,605 |
| 6 | องค์การบริหารส่วนตำบลคลองกระจง | คลองกระจง | 4,556 |
| 7 | องค์การบริหารส่วนตำบลวังไม้ขอน | วังไม้ขอน,วังพิณพาทย์ | 2,989 |
| 8 | องค์การบริหารส่วนตำบลย่านยาว | ย่านยาว | 8,093 |
| 9 | องค์การบริหารส่วนตำบลนาทุ่ง | นาทุ่ง | 5,000 |
| 10 | องค์การบริหารส่วนตำบลเมืองบางยม | เมืองบางยม | 2,507 |
| 11 | องค์การบริหารส่วนตำบลท่าทอง | ท่าทอง | 3,383 |
| 12 | องค์การบริหารส่วนตำบลปากน้ำ | ปากน้ำ | 6,528 |
| 13 | องค์การบริหารส่วนตำบลหนองกลับ | หนองกลับ | 5,735 |
โครงสร้างพื้นฐาน > การคมนาคม > ทางถนน

มีทางหลวงสายหลักที่ตัดผ่านได้แก่
ทางหลวงแผ่นดินหมายเลข 101 ตัดผ่านใจกลางอำเภอสวรรคโลกในแนวทิศเหนือ-ใต้
ทางหลวงแผ่นดินหมายเลข 102 (ช่วงทางหลวงแผ่นดิน 1113) ตัดผ่านทางด้านตะวันตกของตัวอำเภอแนวทิศเหนือ-ใต้
จุดเริ่มต้นของทางหลวงแผ่นดินหมายเลข 106 สายสวรรคโลก–อุโมงค์,
จุดเริ่มต้นของทางหลวงแผ่นดินหมายเลข 1180 สายสวรรคโลก - ปลายราง
จุดเริ่มต้นของทางหลวงแผ่นดินหมายเลข 1195 สายสวรรคโลก - สุโขทัย
โดยมีระบบขนส่งระหว่างเมืองและภายในเมืองได้แก่ บขส วินทัวร์ รถตู้ รถสามล้อ วินจักรยานยนต์
โครงสร้างพื้นฐาน > การคมนาคม > ทางราง

มีทางรถไฟสายสวรรคโลกแยกออกมาจากเส้นทางรถไฟสายเหนือ(ชุมทางบ้านภาชี-เชียงใหม่) จากสถานีชุมทางบ้านดารา จังหวัดอุตรดิตถ์ โดยมีสถานีรถไฟสวรรคโลก เป็นสถานีรถไฟประจำอำเภอสวรรคโลก ตั้งอยู่ตำบลเมืองสวรรคโลก
โครงสร้างพื้นฐาน > การคมนาคม > ทางอากาศ

อำเภอสวรรคโลกเป็นที่ตั้งของท่าอากาศยานสุโขทัย ตั้งอยู่ในตำบลท่าทอง ตำบลคลองกระจง และ ตำบลย่านยาว ให้บริการโดยบางกอกแอร์เวย์ โดยมีสายการบินจากกรุงเทพ/สุวรรณภูมิ และจะมีสายการบินจากท่าอากาศยานนานาชาติภูเก็ตเพิ่มในอนาคต
| ไฟล์เที่ยวบินเข้าออกท่าอากาศยานสุโขทัย> เที่ยวบิน | ไฟล์เที่ยวบินเข้าออกท่าอากาศยานสุโขทัย> ต้นทาง | ไฟล์เที่ยวบินเข้าออกท่าอากาศยานสุโขทัย> ปลายทาง | ไฟล์เที่ยวบินเข้าออกท่าอากาศยานสุโขทัย> เวลาออก | ไฟล์เที่ยวบินเข้าออกท่าอากาศยานสุโขทัย> เวลาเข้า | ไฟล์เที่ยวบินเข้าออกท่าอากาศยานสุโขทัย> หมายเหตุ |
| --- | --- | --- | --- | --- | --- |
| PG211 | BKK | THS | 07:00 | 08:20 | ทุกวัน |
| PG212 | THS | BKK | 08:50 | 10:10 | ทุกวัน |
| PG213 | BKK | THS | 16:00 | 17:20 | ทุกวัน |
| PG214 | THS | BKK | 17:50 | 19:10 | ทุกวัน |
| - | HKT | THS | - | - | อนาคต |
| - | THS | HKT | - | - | อนาคต |
ท่าอากาศยานสุโขทัย
โครงสร้างพื้นฐาน > การศึกษา

อำเภอสวรรคโลก เป็นหนึ่งอำเภอของจังหวัดสุโขทัยที่เป็นที่ตั้งของสถานศึกษาที่สำคัญของจังหวัดสุโขทัย มีจำนวนสถานศึกษาทั้งหมด 48 แห่งประกอบไปด้วย
| สังกัด | จำนวน | รายละเอียด |
| --- | --- | --- |
| สํานักงานเขตพื้นที่การศึกษาประถมศึกษาสุโขทัย เขต 2 | 29 |  |
| สำนักงานเขตพื้นที่การศึกษามัธยมศึกษาสุโขทัย (สหวิทยาเขตศรีสวรรค์) | 4 | โรงเรียนสวรรค์อนันต์วิทยา (โรงเรียนประจำอำเภอ /โรงเรียนประจำจังหวัดสุโขทัย) โรงเรียนสวรรค์อนันต์วิทยา 2 โรงเรียนหนองกลับวิทยาคม โรงเรียนหนองปลาหมอวิทยาคม |
| องค์กรปกครองส่วนท้องถิ่น | 10 | เทศบาลเมืองสวรรคโลก โรงเรียนเทศบาลแป้นจันทร์กระจ่าง  โรงเรียนเทศบาลเมืองสวรรคโลก  โรงเรียนเทศบาลวัดสวรรคาราม  โรงเรียนเทศบาลวัดสวัสดิการาม  โรงเรียนเทศบาลสวรรคโลกประชาสรรค์  โรงเรียนมัธยมศึกษาเทศบาลเมืองสวรรคโลก เทศบาลตำบลในเมือง โรงเรียนอนุบาลเทศบาลตำบลในเมือง เทศบาลตำบลเมืองบางขลัง โรงเรียนบ้านวงพระจันทร์ เทศบาลตำบลคลองยาง โรงเรียนบ้านคลองวังทอง องค์การบริหารส่วนตำบลย่านยาว โรงเรียนวัดท่าช้าง |
| สำนักงานคณะกรรมการส่งเสริมการศึกษาเอกชน | 2 | โรงเรียนพระหฤทัยสวรรคโลก โรงเรียนป้วยมิ้ง |
| สำนักงานคณะกรรมการการอาชีวศึกษา | 1 | วิทยาลัยเกษตรและเทคโนโลยีสุโขทัย |
สถานที่สำคัญ

| ตำบล | ชื่อสถานที่ | ตำบล | ชื่อสถานที่ |
| --- | --- | --- | --- |
| เมืองสวรรคโลก | ศาลหลักเมืองสวรรคโลก พิพิธภัณฑ์โรงเรียนสตรี "อนันตนารี" พิพิธภัณฑ์โรงพักเรือนทรงปั้นหยา พิพิธภัณฑ์ที่ว่าการอำเภอสวรรคโลก(หลังเก่า) วัดสว่างอารมณ์วรวิหาร (วัดจวน) ชุมชนบ้านโบราณตลาดเมืองสวรรคโลก สถานีรถไฟสวรรคโลก | ในเมือง | ศาลหลักเมือง บ่อแปดร้อย ประตูระบายน้ำบ้านหาดสะพานจันทร์ |
| คลองกระจง | โครงการเกษตรอินทรีย์สนามบินสุโขทัย ท่าอากาศยานสุโขทัย(สนามบินสุโขทัย) | วังพิณพาทย์ | กุฏิพระสวรรค์วรนายก (ทองคำ โสโณ) วัดสวรรคาราม(วัดกลาง) |
| วังไม้ขอน | พิพิธภัณฑสถานแห่งชาติสวรรควรนายก | ย่านยาว | พระราชานุสาวรีย์พ่อขุนศรีอินทราทิตย์ ศูนย์วัฒนธรรมอำเภอสวรรคโลก |
| นาทุ่ง | ศาลพ่อพระร่วง วัดโพธิ์ทอง | คลองยาง | วัดวังถ้ำคูหาสวรรค์ วัดโป่งมะขาม วัดคลองปู |
| เมืองบางยม | วัดหนองโว้ง พระอารามหลวง วัดบางยมอุดมธรรม วัดท่าเกษม | ท่าทอง | วัดหนองป่าตอสามัคคีธรรม |
| ปากน้ำ | วัดปากน้ำ | เมืองบางขลัง | เมืองโบราณบางขลัง พระราชานุสาวรีย์พ่อขุนบางกลางหาว พ่อขุนศรีอินทราทิตย์ |
| ป่ากุมเกาะ | สวนหลวงพระร่วงเฉลิมพระเกียรติ (ทุ่งแม่ระวิง) | หนองกลับ | วัดป่าถ่อน วัดราษฎร์ศรัทธาธรรม (วัดทองแดง) |
สถานีรถไฟสวรรคโลก
สกุลไซเลอร์อัส

| สกุลไซเลอร์อัส |
| --- | --- |

ปลาเวลส์ (S. glanis) จัดเป็นชนิดที่ใหญ่ที่สุดในสกุลนี้ และถือเป็นชนิดที่ใหญ่ที่สุดในวงศ์นี้

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Siluriformes
วงศ์:: Siluridae
สกุล:: Silurus Linnaeus, 1758

ชนิด
 ดูในเนื้อหา
สกุลไซเลอร์อัส (อังกฤษ: Sheatfish) เป็นสกุลของปลาน้ำจืดสกุลหนึ่ง ในวงศ์ปลาเนื้ออ่อน (Siluridae) ใช้ชื่อสกุลว่า Silurus (/ไซ-เลอร์-อัส/)
โดยถือว่าเป็นปลาหนัง (Siluriformes) ที่มีขนาดใหญ่ อาจยาวได้ถึง 3 เมตร และหนักได้เป็นร้อยกิโลกรัม พบกระจายพันธุ์ทั้งในทวีปยุโรปและเอเชียตะวันออก เป็นปลาที่กินไม่เลือก และมีอัตราการเจริญเติบโตที่เร็วมาก
มีลักษณะโดยรวม คือ มีลำตัวยาวแบนข้าง หัวมีขนาดเล็ก นัยน์ตาอยู่เหนือมุมปาก มีหนวด 2 คู่ ที่ริมฝีปากบน 1 คู่ และที่คาง 1 คู่ ครีบหลังเล็กอยู่หน้าล้ำครีบท้อง ครีบอกสั้น และยาวไม่ถึงฐานของครีบท้อง มีฟันที่กระดูกเพดานปากชิ้นกลางอยู่รวมกัน 1 กลุ่ม ครีบหางตัดตรงหรือเว้าเล็กน้อย ครีบก้นยาวแต่ไม่ต่อรวมถึงครีบหาง
การจำแนก

พบทั้งหมด 14 ชนิด
Silurus aristotelis Garman, 1890
Silurus asotus Linnaeus, 1758
Silurus biwaensis (Tomoda, 1961)
Silurus chantrei Sauvage, 1882
Silurus duanensis X. Y. Hu, J. H. Lan & C. G. Zhang, 2004
Silurus glanis Linnaeus, 1758
Silurus grahami Regan, 1907
Silurus lanzhouensis H. L. Chen, 1977
Silurus lithophilus (Tomoda, 1961)
Silurus mento Regan, 1904
Silurus meridionalis H. L. Chen, 1977
Silurus microdorsalis (T. Mori, 1936)
Silurus soldatovi G. V. Nikolskii & Soin, 1948
Silurus triostegus Heckel, 1843
แหล่งข้อมูลอื่น

ข้อมูลที่เกี่ยวข้องกับ Silurus ที่วิกิสปีชีส์
สกุลเสือไฟ

| สกุลเสือไฟ |
| --- | --- |

เสือไฟ (Catopuma temminckii)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Felidae
วงศ์ย่อย:: Felinae
สกุล:: Catopuma Severtzov, 1858

ชนิดต้นแบบ
Felis moormensis Hogson, 1831 (= Felis temminckii Vigors and Horsfield, 1827)
ชนิด
 Catopuma badia   Catopuma temminckii
สกุลเสือไฟ (อังกฤษ: Golden cat) เป็นสกุลของสัตว์กินเนื้อจำพวกเสือขนาดเล็กสกุลหนึ่ง ใช้ชื่อสกุลว่า Catopuma ในวงศ์เสือและแมว (Felidae)
ลักษณะโดยทั่วไปของเสือในสกุลนี้ คือ จะมีขนสีเดียวตลอดทั้งตัว คือ สีแดงหรือสีส้ม ในขณะที่ส่วนหัวจะมีลวดลายสีเข้มเป็นเอกลักษณ์ พบกระจายพันธุ์ในภูมิภาคเอเชียอาคเนย์ จนถึงเกาะบอร์เนียว ปัจจุบันมีการแบ่งออกได้เป็น 2 ชนิด โดยทั้ง 2 ชนิดนี้ถูกแยกออกจากกันชัดเจนจากการวิเคราะห์ทางพันธุกรรม
โดยทั้ง 2 ชนิดนี้ถูกแยกออกจากกันเมื่อ 4.9-5.3 ล้านปีมาแล้ว โดยชนิดที่พบบนเกาะบอร์เนียววิวัฒนาการตัวเองแยกออกมาก่อน โดยมีญาติใกล้ชิดที่สุด คือ แมวลายหินอ่อน ซึ่งอยู่ในสกุล Pardofelis ซึ่งแยกออกมาต่างหากเมื่อ 9.4 ล้านปีก่อน
การจำแนก

แมวแดงบอร์เนียว (Catopuma badia)
เสือไฟ (Catopuma temminckii)
หมายเหตุ สกุล Catopuma นี้ ในบางข้อมูลจะรวมเป็นสกุลเดียวกันกับ Pardofelis หรือเป็นชื่อพ้องกัน
ดูเพิ่ม

Pardofelis
แหล่งข้อมูลอื่น

ข้อมูลที่เกี่ยวข้องกับ Catopuma ที่วิกิสปีชีส์
สกอตต์ อีสต์วุด

| สกอตต์ อีสต์วุด |
| --- | --- |
อีสต์วุดในปี 2023
สารนิเทศภูมิหลัง
เกิด:  (1986-03-21) 21 มีนาคม ค.ศ. 1986 (38 ปี) สกอตต์ คลินตัน รีฟส์ มอนเทอเรย์ รัฐแคลิฟอร์เนีย สหรัฐอเมริกา
อาชีพ: นักแสดง นายแบบ ผู้อำนวยการสร้างภาพยนตร์
ปีที่แสดง: 2006–ปัจจุบัน
ฐานข้อมูล
IMDb
สกอตต์ อีสต์วุด (อังกฤษ: Scott Eastwood; เกิด 21 มีนาคม ค.ศ. 1986) มีชื่อเกิดว่า สกอตต์ คลินตัน รีฟส์ (Scott Clinton Reeves) เป็นนักแสดงและนายแบบชาวอเมริกัน เขาปรากฏตัวอยู่ในภาพยนตร์หลายเรื่อง เช่น แฟลกออฟเอาเออร์ฟาเธอร์ส (2006), แกรน โตริโน (2008), อินวิคตัส (2009), เดอะฟอร์เกอร์ (2012), ทรอเบิลวิธเดอะเคิร์ฟ (2012) และ ฟิวรี (2014) เขายังร่วมแสดงในภาพยนตร์แนวสยองขวัญเรื่อง เท็กซัสเชนซอว์ 3ดี และแสดงในภาพยนตร์รักเรื่อง ระยะทางพิสูจน์รัก (2015) คู่กับบริตต์ รอเบิร์ตสัน นอกจากนี้เขาเป็นบุตรชายของคลินต์ อีสต์วุด
ประวัติ > ชีวิตในวัยเด็ก

อีสต์วุดเกิดที่มอนเทอเรย์ ในรัฐแคลิฟอร์เนีย แต่เติบโตในฮาวาย
เขาเป็นบุตรชายของนักแสดงและผู้กำกับ คลินต์ อีสต์วุด และแอร์โฮสเตส เจเซลีน รีฟส์  เขามีน้องสาวชื่อ แคทรีน รีฟส์ และเขามีพี่น้องทั้งหมดห้าคน ไคล์ อีสต์วุด, อลิสัน อีสต์วุด, ฟรานเชส ฟิชเชอร์ อีสต์วุด และมอร์แกน อีสต์วุด เขาจบการศึกษามัธยมปลายในปี 2003
อีสต์วุดจบการศึกษาในมหาวิทยาลัย Loyola Marymount University สาขาเอกสื่อสารมวลชน ในปี 2008 ปัจจุบันเขาอาศัยอยู่ในซานดิเอโก
อาชีพ

อีสต์วุดเริ่มอาชีพของเขาโดยใช้นามสกุลของมารดาเพื่อที่จะหลีกเลี่ยงคติเห็นแก่ญาติ ถึงแม้จะมีนักแสดงที่ชื่อ สกอตต์ รีฟส์ เหมือนเขาก็ตาม แต่ต่อมาเขาได้เปลี่ยนนามสกุลเป็น อีสต์วุด เขายังปรากฏตัวในภาพยนตร์ที่บิดาของเขาแสดงในภาพยนตร์ดราม่าเรื่อง Gran Torino (2008) และแสดงบทบาทนำครั้งแรกในภาพยนตร์เรื่อง Invictus (2009) ในบทบาทโจเอล สแกนตี
อีสต์วุดคลุกคลีกับวงการภาพยนตร์เนื่องจากอาชีพของบิดา แต่อีสต์วุดบอกว่าเขาไม่ได้อยากเป็นแค่นักแสดงเขาเคยทำงานเป็นช่างก่อสร้าง, บาร์เทนเดอร์ และบริกรชาย ในช่วงเวลาว่างจากการถ่ายหนัง นอกจากนี้เขาก็ได้เปิดร้าน แซดเดิลบาร์ ริมหาดที่โซลานา บีช โดยเขาบอกว่า "ผมไม่ใช่พวกหนุ่ม ๆ ที่สิงอยู่ตามคลับนะครับ ไดฟ์บาร์เป็นทุกอย่างของผม มันไม่ได้ไร้สาระ"
ในปี 2010 เขาเล่นบทบาทนำในภาพยนตร์ Enter Nowhere (2011) และเป็นนักแสดงสมทบในภาพยนตร์เรื่อง Fury (2014) โดยกำกับ เดวิด เอเย่อร์
ในปี 2015 อีสต์วุดรับบทเป็น ลุค คอลลิน ภาพยนตร์ดัดแปลงจากนิยายของนิโคลัส สปากส์ ในชื่อเดียวกัน ระยะทางพิสูจน์รัก (The Longest Ride) คู่กับบริตต์ รอเบิร์ตสัน
เขายังได้แสดงภาพยนตร์กับโจเซฟ กอร์ดอน-เลวิตต์ และเชลีน วูดลีย์ ในภาพยนตร์ชีวประวัติเรื่อง Snowden กำกับโดยโอลิเวอร์ สโตน และถูกกำหนดออกฉายในเดือนพฤษภาคม 2016 ในปี 2016 เขารับบทเป็น ร้อยโทเอดเวิดส์ ในภาพยนตร์เนื้อหาดัดแปลงจากการ์ตูนของค่ายดีซีเรื่อง ทีมพลีชีพ มหาวายร้าย ในเดือนกันยายนปี 2015 เขารับบทบาทนำในภาพยนตร์แอคชันเรื่อง Overdrive ที่มีกำหนดการถ่ายทำที่กรุงปารีสและมาร์แซย์ในเดือนมกราคม ค.ศ. 2016 เขายังร่วมแสดงในภาพยนตร์เรื่อง เร็ว..แรงทะลุนรก 8 ที่มีกำหนดการฉายในปี ค.ศ. 2017 อีกด้วย
ผลงานการแสดง > ภาพยนตร์

| 0 | 1 | 2 |
| --- | --- | --- |

| ปี | เรื่อง | บทบาท |
| 2004 | You Got Served | สตีฟ มิกเซอร์ |
| 2006 | Flags of Our Fathers | โรแบร์โต ลันเบิร์ต |
| 2007 | An American Crime | เอริค ดิสทรอย |
| 2007 | Pride | เจค บอลเอิร์ส |
| 2008 | Player 5150 | ไบรอัน เบส |
| 2008 | Gran Torino | เทรย์ ฮาร์มฟุล |
| 2009 | Shannon's Rainbow | โจอี้ มิลตัน |
| 2009 | Invictus | โจเอล สแกนตี้ |
| 2011 | Enter Nowhere | ทอม ดีพ |
| 2011 | TheLion of Judah | แจ็ค ลีออง |
| 2012 | The Forger | ไรอัน เฟลเทอร์ |
| 2012 | Trouble with the Curve | บิลลี่ คลาร์ก |
| 2013 | Texas Chainsaw 3D | รองผู้ว่าฮาร์ทแมน |
| 2014 | Fury | จ่าสิบไมล์ |
| 2014 | The Perfect Wave | เอียน คอร์แมตค์ |
| 2014 | Dawn Patrol | จอห์น ไพเพอร์ |
| 2015 | ระยะทางพิสูจน์รัก | ลุค คอลลิน |
| 2015 | Walk of Fame | ดรูว์ |
| 2015 | Diablo | ดีอาโบ |
| 2015 | Mercury Plains | มิทช์ เดวิส |
| 2016 | Snowden | เทรเวอร์ |
| 2016 | ทีมพลีชีพ มหาวายร้าย | ร้อยโทเอดเวิดส์ |
| 2016 | ลีฟบายไนท์ | แดนนี คัฟลิน |
| 2016 | Overdrive | แอนดรู |
| 2017 | เร็ว..แรงทะลุนรก 8 | เอริก เรส์เนอร์(โนบอดี้น้อย) |
| 2018 | Pacific Rim: Uprising | เนท แลมเบิร์ต |
ผลงานการแสดง > โทรทัศน์

| 0 | 1 | 2 | 3 |
| --- | --- | --- | --- |

| ปี | เรื่อง | บทบาท | หมายเหตุ |
| 2013 | Chicago Fire | เจ้าหน้าที่จิม บาร์นส์ | ตอนที่ 2 |
| 2014 | Chicago PD | เจ้าหน้าที่จิม บาร์นส์ | ตอน "Stepping Stone" |
ผลงานการแสดง > มิวสิกวิดีโอ

| 0 | 1 | 2 |
| --- | --- | --- |

| ปี | เพลง | ศิลปิน |
| 2015 | "ไวล์ดิสต์ดรีมส์" | เทย์เลอร์ สวิฟต์ |
รางวัล

| ปี | รางวัล | สาขา | ผลงานที่เข้าชิง | ผล |
| --- | --- | --- | --- | --- |
| 2014 | เนชันแนลบอร์ดออฟรีวิว | นักแสดงยอดเยี่ยม | Fury | ชนะ |
| 2015 | ทีนชอยส์อวอร์ดส์ | ชอยซ์มูวีแอกเตอร์ ประเภทดราม่า | ระยะทางพิสูจน์รัก | ชนะ |
| 2015 | ทีนชอยส์อวอร์ดส์ | ชอยส์มูวีเบรกเอาท์สตาร์ | ระยะทางพิสูจน์รัก | เสนอชื่อเข้าชิง |
| 2016 | ทีนชอยส์อวอร์ดส์ | ชอยซ์มูวีแอกเตอร์ | ทีมพลีชีพ มหาวายร้าย | เสนอชื่อเข้าชิง |
แหล่งข้อมูลอื่น

สกอตต์ อีสต์วุด ที่เฟซบุ๊ก
สกอตต์ อีสต์วุด ที่อินสตาแกรม
สกอตต์ อีสต์วุด ที่เอกซ์ (ทวิตเตอร์)
สกอตต์ อีสต์วุด ที่อินเทอร์เน็ตมูวีเดตาเบส
อีสต์วุดในงานซานดิเอโก โคมิค-คอน อินเตอร์เนชันแนล 2016
ตำบลวัดโบสถ์ (อำเภอบางปลาม้า)

| ตำบลวัดโบสถ์ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Wat Bot
อดีตสถานีหนองผักชีในทางรถไฟสายสุพรรณบุรี
ประเทศ: ไทย
จังหวัด: สุพรรณบุรี
อำเภอ: บางปลาม้า
พื้นที่
 • ทั้งหมด: 51.70 ตร.กม. (19.96 ตร.ไมล์)
ประชากร (2566)
 • ทั้งหมด: 4,638 คน
 • ความหนาแน่น: 89.71 คน/ตร.กม. (232.3 คน/ตร.ไมล์)
รหัสไปรษณีย์ : 72150
รหัสภูมิศาสตร์: 720413
 ส่วนหนึ่งของสารานุกรมประเทศไทย
| องค์การบริหารส่วนตำบลวัดโบสถ์ |
| --- | --- |
องค์การบริหารส่วนตำบล
อบต.วัดโบสถ์ที่ตั้งที่ทำการองค์การบริหารส่วนตำบลวัดโบสถ์
พิกัด: 14°20′12.6″N 100°03′36.6″E﻿ / ﻿14.336833°N 100.060167°E﻿ / 14.336833; 100.060167
ประเทศ:  ไทย
จังหวัด: สุพรรณบุรี
อำเภอ: บางปลาม้า
พื้นที่
 • ทั้งหมด: 51.70 ตร.กม. (19.96 ตร.ไมล์)
ประชากร (2566)
 • ทั้งหมด: 4,638 คน
 • ความหนาแน่น: 89.71 คน/ตร.กม. (232.3 คน/ตร.ไมล์)
รหัส อปท.: 06720417
ที่อยู่ที่ทำการ: หมู่ 9 ตำบลวัดโบสถ์ อำเภอบางปลาม้า จังหวัดสุพรรณบุรี 72150
เว็บไซต์: www.watbotbangplama.go.th
 ส่วนหนึ่งของสารานุกรมประเทศไทย
วัดโบสถ์ เป็นตำบลในอำเภอบางปลาม้า จังหวัดสุพรรณบุรี เป็นตำบลที่มีทางรถไฟสายสุพรรณบุรีผ่าน โดยเป็นที่ตั้งของอดีตสถานีรถไฟหนองผักชี
ที่ตั้งและอาณาเขต

ตำบลวัดโบสถ์ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลมะขามล้ม
ทิศตะวันออก ติดต่อกับตำบลวัดดาว
ทิศใต้ ติดต่อกับตำบลบางใหญ่ และตำบลบางพลับ (อำเภอสองพี่น้อง)
ทิศตะวันตก ติดต่อกับตำบลหัวโพธิ์ (อำเภอสองพี่น้อง) และตำบลวังน้ำเย็น
การปกครองส่วนภูมิภาค > การปกครองส่วนภูมิภาค

ตำบลวัดโบสถ์แบ่งพื้นที่การปกครองออกเป็น 11 หมู่บ้าน ได้แก่
หมู่ที่ 1 บ้านดอนหนามแดง
หมู่ที่ 2 บ้านท่าตลาด
หมู่ที่ 3 บ้านดอนขาด
หมู่ที่ 4 บ้านคลองขุด
หมู่ที่ 5 บ้านดอนต้นคาง
หมู่ที่ 6 บ้านรางบัว
หมู่ที่ 7 บ้านบางจิก
หมู่ที่ 8 บ้านดอนไข่เต่า
หมู่ที่ 9 บ้านไผ่เดี่ยว
หมู่ที่ 10 บ้านดอนทอง
หมู่ที่ 11 บ้านท่าตลาด
การปกครองส่วนภูมิภาค > การปกครองส่วนท้องถิ่น

ตำบลวัดโบสถ์เดิมมีฐานะเป็นสภาตำบลวัดโบสถ์ ในปี พ.ศ. 2517 ต่อมาปี พ.ศ. 2538 สภาตำบลวัดโบสถ์มี 11 หมู่บ้าน พื้นที่ 51.70 ตารางกิโลเมตร ประชากร 5,396 คน และ 1,141 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลวัดโบสถ์อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลวัดโบสถ์
สคาร์เฟซ: เดอะเวิลด์อิสยูอาร์

| สคาร์เฟซ: เดอะเวิลด์อิสยูอาร์ |
| --- | --- |

ผู้พัฒนา: Radical Entertainment
ผู้จัดจำหน่าย: Vivendi Games
อำนวยการผลิต: Cam Weber Stephen Van der Mescht
ออกแบบ: Pete Low
โปรแกรมเมอร์: Tom Legal
ศิลปิน: Michel Bowes
เขียนบท: David McKenna
แต่งเพลง: Marc Baril
เครื่องเล่น: ไมโครซอฟท์ วินโดวส์ เพลย์สเตชัน 2 เอกซ์บอกซ์ วี
วางจำหน่าย: ไมโครซอฟท์ วินโดวส์ เพลย์สเตชัน 2 และ เอกซ์บอกซ์NA: 10 ตุลาคม 2006 EU: 13 ตุลาคม 2006วีNA: 12 มิถุนายน 2007 EU: 6 กรกฎาคม 2007 AU: 19 กรกฎาคม 2007
แนว: แอ็กชันผจญภัย
รูปแบบ: ผู้เล่นคนเดียว
สคาร์เฟซ: เดอะเวิลด์อิสยูอาร์ (อังกฤษ: Scarface: The World Is Yours) เป็นวิดีโอเกมแอ็กชันผจญภัยจากปี 2006 ที่พัฒนาโดย Radical Entertainment และจัดจำหน่ายโดย Vivendi Games สำหรับไมโครซอฟท์ วินโดวส์ เพลย์สเตชัน 2 และ เอกซ์บอกซ์ ตัวเกมสร้างจากภาพยนตร์เรื่อง มาเฟียหน้าบาก ในปี 1983 ที่กำกับโดยไบรอัน เดอ ปาลมา มีการจัดจำหน่ายเวอร์ชันที่มีกราฟิกที่ได้รับการปรับปรุงสำหรับเครื่องวี ในปี 2007 ตัวเกมเวอร์ชันพอร์ตลงเอกซ์บอกซ์ 360 ก็ได้รับการพัฒนาเช่นกัน แต่ก็ถูกยกเลิกไป
ตัวเกมไม่ใช่การดัดแปลงจากภาพยนตร์โดยตรง แต่เป็นภาคต่อที่มีจังหวะกว้าง ๆ แทน ซึ่งเปลี่ยนตอนจบเพื่อให้โทนี มอนแทนา (เดิมรับบทโดย อัล ปาชิโน) รอดชีวิต และเตรียมการแก้แค้นผู้ที่โค่นเขาออกจากอำนาจด้วยการสร้างอาณาจักรยาเสพติดขึ้นมาใหม่ในไมอามี ในตัวละครมอนแทนาของตัวเกมมีความคล้ายคลึงกับอัล ปาชิโน แต่ปาชิโนไม่ได้พากย์เสียงตัวละครดังกล่าว เพราะเขาและโปรดิวเซอร์ของเกมรู้สึกว่าเสียงของเขาเปลี่ยนไปมากเกินไปนับตั้งแต่ภาพยนตร์เรื่องนี้ออกฉายในปี 1983 แต่มอนแทนาให้เสียงโดยอังเดร โซกลิอุซโซ ซึ่งปาชิโนเป็นผู้เลือกด้วยตัวเอง นักแสดงจากภาพยนตร์ต้นฉบับที่พากย์เสียงในเกม ได้แก่สตีเวน บาวเออร์ โรเบิร์ต ลอกเกีย และ อัล อิสราเอล
ตัวเกมได้รับคำวิจารณ์เชิงบวกในระดับปานกลาง โดยมีนักวิจารณ์หลายคนเปรียบเทียบเกมนี้กับทั้ง แกรนด์เธฟต์ออโต: ไวซ์ซิตี ในปี 2002 และ แกรนด์เธฟต์ออโต: แซนแอนเดรียส์ ในปี 2004 นอกจากนี้ยังได้รับการยกย่องในการรักษาโทนของภาพยนตร์ อารมณ์ขัน และความถูกต้องแม่นยำของการพรรณนามอนแทนาเอง ตัวเกมยังประสบความสำเร็จในเชิงพาณิชย์ด้วยยอดขายมากกว่า 2 ล้านชุดในทุกแพลตฟอร์ม
แหล่งข้อมูลอื่น

Official website Q&A  (archived from the original)
Scarface: The World Is Yours at MobyGames
สคัวขั้วโลกใต้

| สคัวขั้วโลกใต้ |
| --- | --- |

นกสคัวขั้วโลกใต้ในดินแดนอาเดลี
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: สัตว์
ไฟลัม::  สัตว์มีแกนสันหลัง
ชั้น:: นก
อันดับ:: Charadriiformes
วงศ์:: Stercorariidae
สกุล:: Stercorarius
สปีชีส์:: S.  maccormicki
ชื่อทวินาม
Stercorarius maccormicki (Saunders, 1893)

นกสคัวขั้วโลกใต้ (อังกฤษ: Stercorarius maccormicki หรือ หรือ MacCormick’s Skua หรือ South Polar Skua) เป็นนกทะเลขนาดใหญ่ของนกสคัวตระกูล สคัวสปีชีส์นี้และสคัวขนาดใหญ่ทางซีกโลกใต้และนกเกรตสคัวบางครั้งก็จัดอยู่ในสกุล Catharacta
นกสคัวขั้วโลกใต้มีความยาว 53 เซนติเมตร ผสมพันธุ์บนฝั่งทะเลของทวีปแอนตาร์กติกา มักจะวางไข่สองใบในเดือนพฤศจิกายนถึงเดือนธ้นวาคม นกสคัวขั้วโลกใต้ก็เช่นเดียวกับสคัวตระกูลอื่นที่จะบินตรงไปที่หัวของมนุษย์หรือผู้ที่พยายามเข้าใกล้รัง  สคัวเป็นนกประเภทย้ายถิ่นฐาน ฤูดูหนาวจะอยู่ในทะเลในมหาสมุทรแปซิฟิก มหาสมุทรอินเดีย และ  มหาสมุทรแอตแลนติก ทางตะวันออกของมหาสมุทรแอตแลนติกจะเป็นนกเกรตสคัวแทนที่
ส่วนใหญ่นกสคัวขั้วโลกใต้จะบริโภคปลาที่ได้มาจากการขโมยจากนกนางนวล, tern และแม้แต่ gannetจับได้  บางครั้งอาจจะเข้าโจมตีและสังหารนกทะเลด้วยกัน และบางครั้งก็จะกินอาหารเหลือ และ It will also directly attack and kill other seabirds. It also eats scraps and ซากสัตว์ (Carrion)
แหล่งข้อมูลอื่น

Antarctic bird information and images
South Polar Skua (Catharacta maccormicki) videos and photos at the Internet Bird Collection
สกุลศิลปะอูตางาวะ

“เป็ดแมนดาริน” โดยฮิโรชิเงะ
สกุลศิลปะอูตางาวะ (ญี่ปุ่น: 歌川派 อังกฤษ: Utagawa school) คือกลุ่มศิลปินภาพพิมพ์แกะไม้อูกิโยะชาวญี่ปุ่นที่ก่อตั้งขึ้นโดยโทโยฮารุ โดยมีลูกศิษย์ชื่อโทโยกูนิที่ 1 เป็นผู้ดำเนินกิจการต่อมาหลังจากโทโยฮารุเสียชีวิตไปแล้ว และยกระดับงานของกลุ่มจนกระทั่งกลายเป็นกลุ่มศิลปินที่มีอำนาจและมีชื่อเสียงมากที่สุดในการสร้างงานภาพพิมพ์แกะไม้มาจนตลอดคริสต์ศตวรรษที่ 19
ลูกศิษย์ของอูตางาวะก็ได้แก่ฮิโรชิเงะ คูนิซาดะ คูนิโยชิ และโยชิโตชิ
สำนักศิลปินอูตางาวะได้รับความสำเร็จและเป็นที่รู้จักจนกระทั่งว่ากว่าครึ่งหนึ่งของภาพอูกิโยะที่ยังมีเหลืออยู่ในปัจจุบันมาจากตระกูลการพิมพ์ที่ว่านี้
โทโยฮารุผู้ก่อตั้งตระกูลการพิมพ์นำเอาวิธีการเขียนแบบทัศนมิติของตะวันตกมาใช้ในงานเขียนซึ่งเป็นแนวใหม่ในการสร้างงานศิลปะของญี่ปุ่น ผู้ดำเนินตามรอยของโทโยฮารุคนต่อมาที่รวมทั้งอูตางาวะ โทโยฮิโระ และอูตางาวะ โทโยกูนิเขียนในลักษณะที่เป็นการแสดงออกมากขึ้น และยวนอารมณ์ (sensuous style) มากขึ้นกว่างานของโทโยฮารุ และมีความเชี่ยวชาญในการเขียนภาพประเภทต่าง ๆ โทโยฮิโระในการออกแบบภูมิทัศน์ และโทโยกูนิในการออกแบบภาพพิมพ์ของดาราคาบูกิ ต่อมาจิตรกรของสำนักศิลปินอูตางาวะก็มีความเชี่ยวชาญในการเขียนภาพประเภทอื่น ๆ เช่นภาพพิมพ์ของนักรบ และ งานล้อเรื่องปริศนา (mythic parodies)
สำนักศิลปินอูตางาวะและชื่อศิลปินสืบทอด

ในวัฒนธรรมญี่ปุ่นผู้ฝึกงานผู้ประสบความสำเร็จจะได้รับชื่อศิลปิน (“gō” (“โก”)) บางส่วนจากปรมาจารย์ “โก” ของสำนักศิลปินอูตางาวะมีตั้งแต่อันดับอาวุโสที่สุดไปจนถึงอันดับที่ต่ำที่สุด เมื่อผู้ที่มีอาวุโสที่สุดเสียชีวิตไป ศิลปินที่ยังมีชีวิตอยู่ต่างก็ได้รับการเลื่อนตำแหน่งขึ้นมาตามลำดับ
ผู้เป็นหัวหน้าสำนักศิลปินอูตางาวะโดยทั่วไปแล้วก็จะใช้ “โก” (และลงชื่อในภาพเขียน) ว่า “โทโยกูนิ” เมื่อคูนิซาดะที่ 1 ประกาศตนเป็นหัวหน้าของตระกูลอูตางาวะราวปี ค.ศ. 1842) ก็เริ่มลงชื่อว่า “โทโยกูนิ” และผู้อาวุโสรองลงมา โคโจโระ ซึ่งเป็นชื่อเดิมที่คูนิซาดะที่ 1 ใช้ก็ลงชื่อตนเองว่า “คูนิซาดะ” หรือในกรณีก็เป็นคูนิซาดะที่ 2
ผู้อาวุโสรองลงมาก็เริ่มลงชื่อว่า “คูนิมาซะ” หรือในกรณีก็เป็นคูนิมาซะที่ 4 ซึ่งเป็น “โก” เดิมของโคโจโระก่อนที่จะมาใช้ชื่อ “คูนิซาดะที่ 2” (คูนิมาซะเดิมเป็นลูกศิษย์ของโทโยกูนิที่ 1)
รายชื่อสมาชิกบางท่านของสำนักศิลปินอูตางาวะ:
โทโยกูนิ (ที่ 1)
โทโยชิเงะ -> โทโยกูนิ (ที่ 2)
คูนิซาดะ (ที่ 1) -> โทโยกูนิ (ที่ 3)
โคโจโระ -> คูนิมาซะ (ที่ 3) -> คูนิซาดะ (ที่ 2) -> โทโยกูนิ (ที่ 4)
โคโจโระ (ที่ 2) -> คูนิมาซะ (ที่ 4) -> คูนิซาดะ (III) -> โทโยกูนิ (ที่ 5)